จากรีวิวที่โดยรวมค่อนข้างดีในวงใน ทำให้ร้านนี้เป็นร้านที่อยากลองอีกร้านนึงเมื่อไปเที่ยวเมืองคร แต่สงสัยคงจะคาดหวังมากไปนิดนะคะ จากประสบการณ์ที่เจอเลยแอบผิดหวังเล็กๆ

<<การเดินทาง>>

จิ้มแมปในวงในมาโลดค่ะ

<<บรรยากาศ & บริการ>>

บรรยากาศร้านดูเป็นแนวเก่าๆ ดั้งเดิม 

สำหรับการบริการ เนื่องจากไปวันอาทิตย์ช่วงสายๆ ก็ค่อนข้างจะเป็นช่วง prime time อะเนอะ คนเต็มร้าน ต้องนั่งรอพนักงานมารับออร์เดอร์ รออาหาร รอจาน-ช้อน-ส้อม และถ้วยชา ต้องรอๆๆๆ สำหรับทุกอย่าง แต่ก็ต้องทำใจเพราะคนเต็มร้านจริงๆ 

<<อาหาร & รสชาติ>>

ทางร้านจะเสิร์ฟผักสดมาให้ก่อนเลย เพื่อไว้กินกะพวกดิ่มซำ (มั้ง) 

ตั้งใจไปลองดิ่มซำกัน เลยไม่ได้สั่งอาหารจานเดียวอื่นๆ

เนื่องจากไม่ได้ลองเองทุกรายการ จะขอรีวิวรวมๆ ละกัน 

■ ดิ่มซำ ■

ราคาเข่งละ 25-30 บาท มาเข่งละ 2-3 ชิ้น จิ๋วๆ รสชาติจริงๆ ก็ถือว่าอร่อยนะคะ แต่อร่อยแบบธรรมดา ไม่ได้โดดเด่นอะไรมาก ส่วนประกอบที่เป็นกุ้งก็เป็นกุ้ง ไม่ใช่ทุกอย่างผสมหมูสับแบบโชคดีดิ่มซำ แต่ด้วยความที่ชิ้นมันจิ๋วมากๆ ส่วนตัวคิดว่าแพง .. ดิ่มซำที่ทุกคนลงความเห็นว่าอร่อยสุด คือ เตี๋ยวหลอด ค่ะ ซอสที่มาด้วยกัน หวานๆ เค็มๆ อร่อยดี

■ ของทอด ■

ลอง 1 จาน คือ แฮ่กึ๊น จานละ 100 บาท แพงเลยแหละ ไม่สมราคามากๆ เพราะทอดมากรอบแต่ somehow ยังอมน้ำมันสุดๆ แถมด้วยชิ้นที่หั่นมาบางเกิน ทำให้ไม่รู้สึกถึงกุ้งหรืออะไรทั้งสิ้นอะ จานนี้ลงความเห็นเหมือนกันว่า ไม่ผ่าน

■ โอเลี้ยง & กาแฟร้อน ■

มาตรฐานทั่วไป

<<บทสรุป>>

เฉยๆ ค่ะ ไม่คุ้มค่า สำหรับดิ่มซำ 8 เข่งจิ๋ว + แฮ่กึ๊น 1 จาน + โอเลี้ยง 1 แก้ว + กาแฟร้อน 1 แก้ว ราคาปาเข้าไป 400 กว่าบาท 

ถ้ามีโอกาสได้มานครอีก ร้านนี้คงขอผ่านค่ะ